Võistluse peakorraldaja Urmo Aava sõnul on ralli korraldamise osas  viimased päevad olnud väga töised. "Ööd on magamata, ja mitte ainult  mul, vaid tegelikult kogu tuumikorganisatsioonil, sellisel kümnel  inimesel on täna päris raske," ütles Aava.    Põhivõistlusel ehk A ja N rühmas on stardis üle 70 võistleja, neile  lisanduvad veel E ja Historic rühma autod, mis  tähendab, et kokku on  stardis 139 ekipaaži. Kuna võistlus on kirjas Rahvusvahelise  Autospordiföderatsiooni kalendris, toimub ametlikult kolm erinevat  võistlust, sest FIA reglemendi järgi peab A ja N rühma võistlus olema  eraldi E ja Historic rühma võistlusest.